Դիտարժան է, որ էներգետիկայի նախարարի հրաժարականի եւ դրա չեղարկման արանքում հնչել է ուշագրավ հայտարարություն աշխարհքաղաքական մակարդակով՝ Դավոսի տնտեսական համաժողովում ԱՄՆ նախագահ Թրամփը հայտարարել է ԱՄՆ համաշխարհային նպատակներից մեկի մասին՝ դիվերսիֆիկացնել էներգետիկան եւ հասնել այն վիճակին, որ ԱՄՆ բարեկամ որեւէ երկիր չլինի որեւէ աղբյուրից միակողմանի կախված:Իհարկե հազիվ թե իրապաշտական կլինի մտածել, որ Թրամփի հայտարարությունից հետո է Հայաստանի էներգետիկայի նախարարի հրաժարականը հանվել օրակարգից: Բայց Դավոսը գուցե ունենա դրանում նշանակություն, պարզապես ավելի նեղ՝ հայկական կտրվածքով:Աշոտ Մանուկյանը կառավարություն է եկել Կարեն Կարապետյանի հետ եւ դիտվում էր նրա «մենեջերական թիմի» անդամներից մեկը, որը մասնավոր ոլորտից տեղափոխվեց կառավարություն: